Tema događaja - ACT

Društvo - Često u našem društvu kroz svakodnevne razgovore s okolinom možemo čuti beskonačan broj različitih ideja. Ako malo zastanemo i bolje analizirajmo situaciju, možemo primijetiti da ta velika količina različitih ideja nikada nije realizirana. Ako uzmemo broj generiranih ideja i broj realiziranih ideja vidjet ćemo da je broj realiziranih ideja vrlo malen.

Uspjeh nije uvijek zagarantiran. Često nas u realizaciji naših potencijalno dobrih ideja sprječava strah od neuspjeha. Taj strah je najveći neprijatelj novonastaloj ideji, no možemo li ga pobijediti? To jedino ovisi o nama kao pojedincu, koliko smo spremni potruditi se i ideju dovesti do realizacije. Ponekad realizacija ideje ne uspije i doživite pad, no svaki pad nije nužno gubitak već postaje neprocjenjivo iskustvo.

Govornici. Naši govornici ispričat će Vam svoju priču kako su od skupa različitih ideja odabrali potencijalno pravu te se upustili u rizik realizacije. Uspjeli oni u realizaciji svojih nauma ili ne, imaju neprocjenjivo iskustvo koje žele podijeliti s Vama.

Tedx University of Rijeka je prvi samostalno organizirani TEDx u gradu Rijeci te svojim programom i pratećim sadržajima omogućuje pojedincu da pronađe ponešto za sebe.